**Пројектни тим**

*Пројект менаџер*

За пројект менаџера за предложени пројекат „Изнајмљивање јавних бицикала у Панчеву – Културни ђир (ИЈБП)“ изабрана је Милена Раковац Јончић, дипломирани археолог. Основне академске студије завршила је на Филозофском факултету, смер археологија, а тренутно је и студент мастер студија на Географском факултету, смер Географски информациони системи. Стечена академска знања, дугогодишње вођење археолошких терена, одличне организационе и преговарачке вештине су од пресудних фактора да буде изабрана за ову позицију. Осим стручних знања, иза себе има на десетине хиљада пређених километара бициклом, као и неколико освојених награда на бициклистичким такмичењима.

*Пројектни тим*: Јелена Тројановић, Маја Живковић, Душица Јовановић

Јелена Тројановић, дипломирани економиста. Основне студије је завршила на Економском факултету у Београду. У току студирања и након дипломирања учествовала је на више пројеката. Тренутно је запослена као sales administrator у једној познатој светској компанији за производњу аутомобила.

Маја Живковић, дипломирала на Филозофском факултету, одсек за археологију. Запослена у Заводу за заштиту споменика културе од 2001. године. Ангажована на пословима рекогносцирања, евидентирања и утврђивања добара која уживају претходну заштиту, израде предлога одлука за утврђивање непокретних културних добара, вршења стручног археолошког надзора и руковођења археолошким ископавањима.

Душица Јовановић, дипломирала је на Географском факултету, смер Геопросторне основе животне средине. Тренутно је на мастер студијама на Географском факултету, смер Географски информациони системи. Одличан успех током академског образовања, врсно познавање и рад у ГИС-у, као и тренутни посао демонстратора на Географском факултету пресудили су да буде у саставни део пројектног тима.